Diari Oficial de la Generalitat Valenciana


Sumari del DOGV 7493, del 26-03-2015 (2015/2430)

RESOLUCIÓ de 12 de març de 2015, de la Direcció General de Centres i Personal Docent, per la qual s'adscriuen els centres privats i les entitats que impartixen programes formatius de qualificació bàsica als corresponents instituts d'Educació Secundària.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7493

Data del DOGV
:   26-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2430


Data del document
:   12-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 12 de març de 2015, de la Direcció General de Centres i Personal Docent, per la qual s'adscriuen els centres privats i les entitats que impartixen programes formatius de qualificació bàsica als corresponents instituts d'Educació Secundària. [2015/2430]  
La Direcció General de Formació Professional i Ensenyances de Règim Especial, de la Conselleria d'Educació, Cultura i Esport, va dictar una resolució de data 26 de febrer de 2015, per la qual s'autoritzaven programes formatius de qualificació bàsica no finançats amb fons públics per al curs 2014-2015.  
Per a complir el que establix l'Orde 73/2014, de 26 d'agost de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana (DOCV 7349, 29.08.2014) es fa necessari adscriure a les entitats i centres, als quals es referixen estes noves autoritzacions, al corresponent centre públic.  
Per tot això, i fent ús de les competències que m'atorga l'article 7 del Reglament orgànic i funcional de la Conselleria d'Educació, Cultura i Esport, aprovat pel Decret 140/2014 de data 5 de setembre de 2014 (DOCV 7355, 08.09.2014), i la disposició final primera de l'Orde 73/2014, de 26 d'agost (DOCV 7349, 29.08.2014), resolc:  
  
  
Primer  
Als efectes establits en l'Orde 73/2014, s'adscriu cada una de les entitats i centres privats autoritzats a impartir programes formatius de qualificació bàsica al corresponent centre públic, segons s'indica en l'annex I.  
  
Segon  
El que establix esta disposició s'inscriurà en el Registre de Centres Docents de la Comunitat Valenciana.  
  
Tercer  
S'autoritza les direccions territorials d'Educació, Cultura i Esport perquè, en l'àmbit de les seues competències respectives, adopten les mesures necessàries per a l'aplicació i desplegament del que disposa esta resolució.  
  
Quart  
Esta resolució produirà efectes l'endemà de la seua publicació en el Diari Oficial de la Comunitat Valenciana. No obstant això, els efectes de l'adscripció d'estos centres i entitats s'entenen referits a l'inici del curs escolar 2014-2015.  
  
Contra este acte, que no esgota la via administrativa, podrà interposar-se un recurs d'alçada davant de la Secretaria Autonòmica d'Educació i Formació en el termini d'un mes comptat des de l'endemà de la notificació, segons el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 12 de març de 2015.- El director general de Centres i Personal Docent: Santiago Martí Alepuz.